月光光

月光光，童謠一首，見於廣東。作者不詳，版本好多，廣府、客家、潮汕、福州、閩南都有呢支歌，不過詞就各有各唱喇。

Beyond 樂隊喺1991年嘅演唱會上，有演唱過呢首歌。喺廣州亞運閉幕式上面就用呢首歌嚟開頭。

詞

傳統版本

版本一
月光光
月光光　照地塘
年卅晚　摘檳榔
檳榔香　摘子薑
子薑辣　買菩突
菩突苦　買豬肚
豬肚肥　買牛皮
牛皮薄　買菱角
菱角尖　買馬鞭
馬鞭長　起屋樑
屋樑高　買張刀
刀切菜　買籮蓋
鑼籮圓　買隻船
船冇底　浸死兩個番鬼仔
一個蒲頭　一個沉底
一個匿埋門扇底　偷油炸鬼

版本二
月光光
月光光　夜涼涼
打開中門曬衣裳
曬得依裳白矇矇
等相公
相公矮　嫁螃蟹
螃蟹瘦　嫁勒竇
勒竇深　等觀音
觀音出來拜三拜
拜得多　無捱餓
拜得少　無老婆

改版

【1958年喬飛作曲、潘琳作詞、施明新改編】

月光光，照地堂，蝦仔你乖乖瞓落床。
 聽朝阿媽要趕插秧咯，阿爺睇牛佢上山崗，啊……
 蝦仔你快高長大咯，幫手阿爺去睇牛羊，啊……

月光光，照地堂，蝦仔你乖乖瞓落床。
 聽朝阿爸要捕魚蝦咯，阿嫲織網要織到天光，啊……
 蝦仔你快高長大咯，划艇撒網就更在行。

月光光，照地堂，年卅晚，摘檳榔，
 五穀豐收堆滿倉囉，老老嫩嫩喜洋洋，啊……
 蝦仔你快啲眯埋眼囉，一覺瞓到大天光，啊……

攷

廣州日報有關呢首歌嘅文

粵語兒歌